Condamnaţii care au fugit din ţară vor fi obligaţi să achite costurile repatrierii – prevede un proiect de ordonanţă aprobat ieri de guvern şi trimis parlamentului pentru dezbatere şi adoptare.
Noile prevederi se referă şi la persoanele anchetate, a precizat ministrul de resort, Alina Gorghiu. Ea a subliniat că anul trecut statul român a cheltuit peste 10 miliarde de lei pentru aducerea în ţară a 800 de fugari.
Alina Gorghiu: Facem un nou pas în deblocarea sau depăşirea anumitor sincope cu privire la fugari. Este vorba de un proiect de lege adoptat de guvern în procedură de urgenţă, care presupune un lucru de bun simţ şi absolut normal într-un stat de drept: dacă ai fugit din ţară şi ai avut bani să eviţi executarea pedepsei în penitenciarele româneşti, atunci când eşti adus de statul român înapoi în sistemul penitenciar prin punerea în aplicare a mandatului de întoarcere, prin extrădare, vei scoate bani din buzunar. (Rador/ FOTO radioiasi.ro)